जियो ने दो साल पहले टेलीकॉम क्षेत्र में आकर तहलका मचा दिया। उन्होंने मोबाइल इंटरनेट को काफी सस्ता कर दिया और वॉयस कॉल को अनलिमिटेड फ्री कर दिया। जिसके बाद बाकी कंपनियों को भी अपना बाजार बचाने के लिए कॉलिंग और इंटरनेट प्लान को सस्ता करना पड़ा। अब नेटवर्क के बाद बारी ब्रॉडबैंड की है। जियो कंपनी अब ब्रॉडब्रैंड में अपने कदम रखने जा रही है और यही वजह है कि एयरटेल अपने प्लान में ग्राहकों को छूट देने लगी है।